**УКАЗАНИЯ ЗА ПОДГОТОВКА НА ДОКУМЕНТИТЕ В ПУБЛИЧНО СЪСТЕЗАНИЕ:**

**„ПРОФИЛАКТИКА, СЕРВИЗНО ОБСЛУЖВАНЕ И РЕМОНТНИ УСЛУГИ НА ВЕНТИЛАЦИОННИ И КЛИМАТИЧНИ ИНСТАЛАЦИИ И СЪОРЪЖЕНИЯ, С ИЗТЕКЪЛ ГАРАНЦИОНЕН СРОК, В СГРАДИ НА БНБ“**

# 

# І. ПРЕДМЕТ, ТЕХНИЧЕСКА СПЕЦИФИКАЦИЯ, СРОК И МЯСТО НА ИЗПЪЛНЕНИЕ

# 1.1. Предмет на обществената поръчка: „Профилактика, сервизно обслужване и ремонтни услуги на вентилационни и климатични инсталации и съоръжения, с изтекъл гаранционен срок, в сгради на БНБ“, с две обособени позиции, както следва:

- Обособена позиция № 1 - Профилактика, сервизно обслужване и ремонтни услуги на вентилационни и климатични инсталации и съоръжения, с изтекъл гаранционен срок, в сгради на БНБ в град София и страната;

- Обособена позиция № 2 - Профилактика и почистване на изходящи кухненски смукателни вентилационни системи към ведомствени столове в сградите на БНБ в гр. София на пл. „Княз Александър І” № 1 и на ул. „Михаил Тенев“ № 10, както и в сградите на почивните бази на БНБ в гр. Варна, гр. Приморско и гр. Смолян“

**1.2. Технически спецификации.**

**А) обособена позиция № 1:**

Избраният за изпълнител участник следва да извършва профилактика и сервизно обслужване, както и ремонтни услуги (аварийни и текущи ремонти) при необходимост, на вентилационни и климатични инсталации и съоръжения в експлоатация, с изтекъл гаранционен срок, намиращи се в сградите на БНБ, съгласно тяхното описание, съдържащо се в Техническа спецификация – Приложение № 1, неразделна част от документацията за обществената поръчка. Профилактиката и сервизното обслужване на вентилационни и климатични инсталации и съоръжения в експлоатация, с изтекъл гаранционен срок, в сгради на БНБ в гр. София и страната, включва посещение по предварително съгласуван график, при което се извършва комплексна проверка на инсталациите и съоръженията във всички работни режими, съгласно параметрите, дадени в Техническа спецификация – Приложение № 2, неразделна част от документацията за обществената поръчка.

**Б) обособена позиция № 2**

Избраният за изпълнител участник следва да извършва профилактика и почистване на изходящи кухненски смукателни вентилационни системи към ведомствени столове, намиращи се в сградите на БНБ в гр. София на пл. Княз Александър I № 1 и ул. „Михаил Тенев“ № 10, както и в почивните бази на БНБ в гр. Варна, Приморско и гр. Смолян, съгласно тяхното описание, съдържащо се в Техническа спецификация – Приложение № 3, неразделна част от документацията за обществената поръчка. Профилактиката и почистването на изходящи кухненски смукателни вентилационни системите включва посещение по предварително съгласуван график, при което се извършва профилактика, почистване и измиване с препарати на елементите от изходящи кухненските смукателни вентилационни системи, съгласно описанието на дейностите, дадени в Техническа спецификация на възложителя, съставляваща Приложение № 4, неразделна част от документацията за обществената поръчка.

**1.3. Срокове и място на изпълнение:**

**А) Обособена позиция № 1**.

Договорът по обособена позиция № 1 се сключва за срок от 2 (две) години, считано от датата на подписването му.

Избраният за изпълнителят участник се задължава да извърши профилактика и сервизно обслужване по чл. 2, ал. 2 от проекта на договора в следните срокове:

1. Първа профилактика – до 15 юни на съответната година;

2. Втора профилактика – до 30 ноември на съответната година.

Избраният за изпълнител участник се задължава да извършва текущите ремонти на вентилационните и климатичните инсталации и съоръжения, предмет на поръчката, най-късно до 12 (дванадесет) часа, считано от писменото му уведомяване от страна на възложителя или подписването на констативния протокол по чл. 21 от проекта на договор. Изключения от този срок се допускат, когато отстраняването на възникналата повреда налага доставката на резервни части от чужбина. В този случай отстраняването на повредата се извършва не по-късно от 5 (пет) работни дни от датата на доставката. Датата на доставка на резервните части се доказва с представяне на документ, удостоверяващ доставката.

При възникнали аварии инсталациите и съоръженията, избраният за изпълнител участник изпраща оборудван екип за извършване на аварийните ремонти в срок, който е оферирал в Техническо предложение за изпълнение на поръчката по обособена позиция № 1“.

Мястото на изпълнение на договора по обособена позиция № 1 са сгради на БНБ, находящи се в гр. София на пл. „Княз Александър I” № 1; на ул. „Московска” № 7; ул. „Позитано” № 7; гараж на ул. „Сан Стефано“ № 22а; Касов център на ул. „Михаил Тенев“ № 10; касови подразделения в гр. Пловдив, ул. „Райко Даскалов“ № 51, гр. Варна, ул. „Цариброд“ № 23 и гр. Плевен, ул. „Васил Левски“ № 153; почивни бази в гр. Смолян, гр. Приморско и к. к. Св. Св. “Константин и Елена”, гр. Варна.

**Б) Обособена позиция № 2**.

Договорът по обособена позиция № 1 се сключва за срок от 2 (две) години, считано от датата на подписването му.

Профилактика и почистване на изходящи кухненски смукателни вентилационни системи към ведомствения стол, намиращ се в сградата на БНБ в гр. София на пл. „Княз Александър I“ № 1 се извършва най-малко 2 (два) пъти годишно, а профилактика и почистване на изходящи кухненски смукателни вентилационни системи към ведомствените столове в сгради на БНБ в гр. София на ул. „Михаил Тенев“ № 10 и в почивните бази на БНБ в гр. Варна, Приморско и гр. Смолян се извършва най-малко 1 (един) път годишно.

Мястото на изпълнение на договора по обособена позиция № 2 са ведмоствени столове в сгради на БНБ, находящи се в гр. София на пл. Княз Александър I № 1 и ул. „Михаил Тенев“ № 10, както и в почивните бази в гр. Варна, Приморско и гр. Смолян.

# ІI. ДОСТЪП ДО ДОКУМЕНТАЦИЯТА. ПОЛУЧАВАНЕ НА ОФЕРТИ. РАЗЯСНЕНИЯ ПО УСЛОВИЯТА НА ПРОЦЕДУРАТА. ОБМЕН НА ИНФОРМАЦИЯ.

## 1. Достъп до документацията

Лицата могат да изтеглят безплатно документацията за участие от интернет страницата на възложител: <http://www.bnb.bg>, раздел „Профил на купувача – обществени поръчки“

<http://www.bnb.bg/AboutUs/AUPublicProcurements/AUPPList/PP_01224-2017-0028_BG>

## 2. Получаване на оферти

Подаването на офертите ще става до часа на датата, посочена в IV.2.2. от Обявлението за поръчка, на гише № 54 в Паричния салон на БНБ.

Участникът може да подаде офертата си и по пощата с препоръчано писмо с обратна разписка, както и по куриер с препоръчана пратка, като в този случай разходите за подаване на офертата са за негова сметка. В случай, че офертата е подадена по пощата или по куриер, същата следва да бъде получена от възложителя до часа на датата, посочена в IV.2.2. от Обявлението за поръчка. Рискът от забава или загубване на офертата е на участника.

## 3. Разяснения по условията на процедурата

Лицата могат да поискат писмено от възложителя разяснения по решението, обявлението и документацията за участие до 5 дни преди изтичане на срока за получаване на офертите. Възложителят не предоставя разяснения, ако искането е постъпило след този срок.

Исканията за разяснения по документацията се адресират до г-жа Снежанка Деянова - Главен секретар на БНБ, като се изпращат на факс: 02/950 84 52, на e-mail - publicprocurement@bnbank.org или на адрес: гр. София 1000, пл. „Княз Александър I” № 1.

Възложителят публикува разясненията в профила на купувача в 3-дневен срок от получаване на искането. В разясненията Възложителят не посочва лицето, направило запитването.

## 4. Обмен на информация

Всички действия на възложителя към участниците са в писмена форма. Решенията на възложителя, за които той е длъжен да уведоми участниците, се изпращат на адрес, посочен от участника: на електронна поща, като съобщението, с което се изпращат, се подписва с електронен подпис, чрез пощенска или друга куриерска услуга с препоръчана пратка с обратна разписка или по факс или чрез комбинация от тези средства по избор на възложителя.

Когато решението не е получено от кандидата или участника по някой от изброените начини, възложителят публикува съобщение до участника в профила на купувача. Решението се смята за връчено от датата на публикуване на съобщението.

# III. ИЗИСКВАНИЯ КЪМ УЧАСТНИЦИТЕ В ПРОЦЕДУРАТА

## А. Условия за участие. Основания за отстраняване.

### 1. Условия за участие

1.1. В процедурата за възлагане на обществената поръчка може да участва всяко българско или чуждестранно физическо или юридическо лице или техни обединения, както и всяко друго образувание.

1.2. Клон на чуждестранно лице може да е самостоятелен участник в процедурата, съгласно условията посочени в чл. 36 от (ППЗОП).

1.3. В случай че участник в процедурата е обединение, на основание чл. 37, ал. 1, във връзка с ал. 3 от ППЗОП, то следва да определи партньор, който да представлява обединението за целите на обществената поръчка, както и да уговори солидарна отговорност между участниците в обединението. Възложителят не поставя изискване за създаване на юридическо лице, когато участникът, определен за изпълнител, е обединение на физически и/или юридически лица.

1.4. За участие в процедурата участникът подготвя оферта, която трябва да съответства напълно на условията, съдържащи се в обявлението и документацията за участие в процедурата. Участникът може да подава оферта относно всяка обособена позиция, в която желае да участва при спазване на изискванията на чл. 47, ал. 9 от ППЗОП.

1.5. Участник може да се позове на капацитета на трети лица по отношение на критериите, свързани с икономическото и финансовото състояние, техническите способности и професионална компетентност. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения. На основание чл. 65, ал. 6 от Закона за обществените поръчки (ЗОП), в случаите когато участникът ще ползва капацитета на трети лица, за доказване на съответствието с критериите, свързани с икономическо и финансово състояние, то те заедно с участника в процедурата носят солидарна отговорност за изпълнението на поръчката.

1.6. Участникът посочва в офертата си подизпълнителите и дела от поръчката, който ще им възложи, ако възнамерява да използва такива. В този случай той трябва да представи доказателство за поетите от подизпълнителите задължения.

1.7. Лице, което участва в обединение или е дало съгласие да бъде подизпълнител на друг участник, не може да подава самостоятелна оферта.

1.8. В процедура за възлагане на обществена поръчка едно физическо или юридическо лице може да участва само в едно обединение.

1.9. На основание чл. 3, т. 8 от „Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици“, дружества, регистрирани в юрисдикции с преференциален данъчен режим, и контролираните от тях лица **не могат** пряко или косвено да участват в процедурата, включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим.

1.10. **Свързани лица\*** на основание чл. 101, ал. 11 от ЗОП **не могат да бъдат самостоятелни участници** в процедурата.

\* „Свързани лица“ са тези по смисъла на § 1, т. 13 и т. 14 от допълнителните разпоредби на Закона за публичното предлагане на ценни книжа.

***Забележка:*** ***При подаване на оферта за участие, обстоятелствата по т. 1.9 и т. 1.10 се декларират от участника чрез попълване на част III, буква „Г. Други основания за изключване, които може да бъдат предвидени в националното законодателство на възлагащия орган или възложителя на държава членка” от ЕЕДОП. Необходимо е участниците да опишат изчерпателно липсата/наличието на посочените основания за отстраняване и срещу всяко едно от тях да отбележат „НЕ“/“ДА“ в полето за отговор.***

|  |  |
| --- | --- |
| ***Специфични национални основания за изключване*** | ***Отговор:*** |
| Прилагат ли се **специфичните национални основания за изключване**, които са посочени в съответното обявление или в документацията за обществената поръчка? *Ако документацията, изисквана в съответното обявление или в документацията за поръчката са достъпни по електронен път, моля, посочете:* | [] Да [] Не  (*уеб адрес, орган или служба, издаващи документа, точно позоваване на документа*): *[……][……][……][……]* |
| *На основание чл. 3, т. 8 от „Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици“, дружества, регистрирани в юрисдикции с преференциален данъчен режим, и контролираните от тях лица* ***не могат*** *пряко или косвено да участват в процедурата, включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим.*  Дружеството участник регистрирано ли е в юрисдикция с преференциален данъчен режим?  Дружеството участник контролирано ли е от дружество, регистрирано в юрисдикция с преференциален данъчен режим? | [] Да [] Не  [] Да [] Не |
| Дружеството участник свързано лице ли е по смисъла на § 1, т. 13 и т. 14 от допълнителните разпоредби на Закона за публичното предлагане на ценни книжа във връзка с чл. 101, ал. 11 от ЗОП? | [] Да [] Не |

### 2. Основания за отстраняване

**2.1.** **Възложителят отстранява от участие в откритата процедура участник, за когото е налице някое от основанията, предвидени в чл. 54 от ЗОП, а именно:**

2.1.1. който е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, чл. 321а и чл. 352 - 353е от Наказателния кодекс;

***Забележка:*** *При подаване на оферта за участие, липсата на обстоятелствата по* ***чл. 172 (престъпление против трудовите права на гражданите);******чл. 194-208 и чл. 213а-217 (престъпления против собствеността - кражба, грабеж, присвоявания, изнудване, вещно укривателство, унищожаване и повреждане, злоупотреба на доверие); чл.219-252 (престъпления против стопанството - общи стопански престъпления, престъпления против кредиторите, престъпления в отделните стопански отрасли, , престъпления против митническия режим, престъпления против паричната и кредитна система); престъпления против митническия режим,******чл. 254а-260 (престъпления против финансовата, данъчната и осигурителната система) и чл. 352 – 353е (престъпления против народното здраве и против околната среда)******от НК****, се посочват от участника чрез* ***попълване*** *на част III, буква „Г. Други основания за изключване, които може да бъдат предвидени в националното законодателство на възлагащия орган или възложителя на държава членка” от ЕЕДОП. Необходимо е участниците да изброят изчерпателно липсата на посочените основания за отстраняване и срещу всяко едно от тях да отбележат „НЕ“/“ДА“ в полето за отговор.*

|  |  |
| --- | --- |
| ***Специфични национални основания за изключване*** | ***Отговор:*** |
| Прилагат ли се **специфичните национални основания за изключване**, които са посочени в съответното обявление или в документацията за обществената поръчка? *Ако документацията, изисквана в съответното обявление или в документацията за поръчката са достъпни по електронен път, моля, посочете:* | [] Да [] Не  (*уеб адрес, орган или служба, издаващи документа, точно позоваване на документа*): *[……][……][……][……]* |
| Издадена ли е по отношение на **икономическия оператор** или на **лице**, което е член на неговия административен, управителен или надзорен орган или което има правомощия да го представлява, да взема решения или да упражнява контрол в рамките на тези органи, **окончателна присъда** във връзка с едно от изброените основания:  \*чл. 172 (престъпление против трудовите права на гражданите);  \*чл. 194-208 и чл. 213а-217 (престъпления против собствеността - кражба, грабеж, присвоявания, изнудване, вещно укривателство, унищожаване и повреждане, злоупотреба на доверие);  \*чл.219-252 (престъпления против стопанството - общи стопански престъпления, престъпления против кредиторите, престъпления в отделните стопански отрасли, престъпления против митническия режим, престъпления против паричната и кредитна система);  \*чл. 254а-260 (престъпления против финансовата, данъчната и осигурителната система) и  \*чл. 352 – 353е (престъпления против народното здраве и против околната среда) от НК,  която е произнесена най-много преди пет години, или съгласно която продължава да се прилага период на изключване, пряко определен в присъдата? | [] Да [] Не |

2.1.2. който е осъден с влязла в сила присъда, освен ако е реабилитиран за престъпление, аналогично на тези по т. 2.1.1., в друга държава членка или трета страна;

2.1.3. който има задължения\* за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

*\* Когато участникът има задължения за данъци или осигурителни вноски, това е основание за отстраняване, когато размерът им надвишава 1% от годишния общ оборот на участника за предходната приключила финансова година.*

2.1.4. за когото е налице неравнопоставеност в случаите по чл. 44, ал. 5 от ЗОП;

2.1.5. за когото е установено, че: е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор; не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

2.1.6. за когото е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 - 305 от Кодекса на труда или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

2.1.7. за когото е налице конфликт на интереси\*, който не може да бъде отстранен.

*\* Конфликт на интереси* по смисъла на §2, т. 21 от ДР на ЗОП *е налице, когато възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага по смисъла на* [*чл. 2, ал. 3 от Закона за предотвратяване и установяване на конфликт на интереси*](http://172.27.65.58/Document/LinkToDocumentReference?fromDocumentId=2136735703&dbId=0&refId=19273859) *и за който би могло да се приеме, че влияе на тяхната безпристрастност и независимост във връзка с възлагането на обществената поръчка.*

**2.2.** **На основание чл. 55, ал. 1 от ЗОП Възложителят отстранява от участие в процедурата участник, който е** обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

***Забележка****: Съгласно чл. 46, ал. 1 от ППЗОП, участниците са длъжни да уведомят възложителя за промени в обстоятелствата по т. 2.1 и т. 2.2. в срок до 3 (три) дни от настъпване на промяната.*

2.3. Когато участникът е юридическо лице, основанията по т. 2.1.1. т. 2.1.2, т. 2.1.7. се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

2.4. Участник в процедурата, за когото са налице някое от основанията посочени в т. 2.1. или т. 2.2. по-горе, има право да представи доказателства, че е предприел мерки, които гарантират неговата надеждност, съгласно чл. 56, ал. 1 от ЗОП.

2.5. Използване на капацитета на трети лица. Подизпълнители.

Когато при изпълнение на поръчката участникът ще ползва капацитета на трети лица или подизпълнители за тях не следва да са налице някое от основанията посочени в т. 2.1. и т. 2.2. по-горе.

2.6. Обединения

Възложителят отстранява от участие в процедурата участник обединение от физически и/или юридически лица, ако за член на обединението е налице някое от основанията за отстраняване посочени в т. 2.1., т. 2.2. и т. 2.3. по-горе.

2.7. Участниците в процедурата са длъжни да уведомят писмено възложителя в тридневен срок от настъпване на обстоятелства, посочени в т. 2.1., т. 2.2. и т. 2.3. по-горе.

2.8. Основанията за отстраняване се прилагат до изтичане на сроковете, посочени в чл. 57, ал. 3 от ЗОП. Възложителят отстранява от участие в процедурата участник, за когото са налице някой от основанията и обстоятелствата, които са възникнали преди или по време на процедурата.

2.9. Освен на основанията, посочени в т. 2.1. и т. 2.2. по-горе, **възложителят отстранява от процедурата**:

2.9.1. участник, който не отговаря на поставените критерии за подбор или не изпълни друго условие, посочено в обявлението за обществена поръчка или в документацията;

2.9.2. участник, който е представил оферта, която не отговаря на:

а) предварително обявените условия на поръчката;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 от ЗОП;

2.9.3. участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3-5 от ЗОП;

2.9.4. участници, които са свързани лица.

## Б. Критерии за подбор.

По отношение на участниците се прилагат следните критерии за подбор:

**1. Годност за упражняване на професионална дейност**

За обособена позиция № 1

Участникът трябва да притежава валиден документ за правоспособност, по чл. 17б, ал. 2 от Закона за чистотата на атмосферния въздух, издаден по реда на чл. 17б, ал. 3 от същия закон, съгласно изискванията на чл. 10, параграф 6 от Регламент (ЕС) № 517/2014, издаден при условията на чл. 10, параграф 5 и 7 от Регламента и на Наредбата по чл. 17, ал. 2 от Закона за чистотата на атмосферния въздух или еквивалентен документ от друга страна-членка на Европейския съюз.

**На етап сключване на договор** избраният за изпълнител участник представя: заверено копие „Вярно с оригинала“ на валиден документ за правоспособност, по чл. 17б, ал. 2 от Закона за чистотата на атмосферния въздух, издаден по реда на чл. 17б, ал. 3 от същия закон, съгласно изискванията на чл. 10, параграф 6 от Регламент (ЕС) № 517/2014, издаден при условията на чл. 10, параграф 5 и 7 от Регламента и на Наредбата по чл. 17, ал. 2 от Закона за чистотата на атмосферния въздух или еквивалентен документ от друга страна-членка на Европейския съюз.

За доказване на това изискване участникът **попълва в част IV, раздел А „Единния европейски документ за обществени поръчки“ (ЕЕДОП),** неразделна част от документацията за обществената поръчка следната информация: № на документа, дата на издаване, срок на валидност на документа, издател на документа, както и да посочат линк към съответния регистър на валидните документи.

За обособена позиция № 2 – **не се изисква.**

**2.Икономическо и финансово състояние**

За обособена позиция № 1 и обособена позиция № 2 – **не се изисква.**

**3. Технически и професионални способности на участника. Изискано минимално ниво:**

1. Относно обособена позиция № 1: за последните 3 (три) години, считано от датата на подаване на офертата, участникът следва да е изпълнил минимум 1 брой дейност с предмет и обем, идентичен или сходен\* с предмета на обособена позиция № 1.

\*под сходни дейности следва да се разбира дейности по гаранционно и извънгаранционно обслужване на хладилно, вентилационно оборудване, термопомпи, хладилни устройство, в обем, равен или по-голям от количество посочено в Приложение № 1, като е без значение в рамките на колко изпълнени дейности (една или повече) като брой е постигнат този обем.

**Забележка:** *На етап сключване на договор участникът, избран за изпълнител, следва да представи:*

Подписан и подпечатан списък на дейностите, които са идентични или сходни с предмета и обема на обособената позиция, с посочване на стойностите, датите и получателите, заедно с доказателства за извършените дейности.

За доказване на критериите за подбор участникът попълва: *Част IV: „Критерии за подбор“, Раздел В, т. 1б: „Технически и професионални способности“ от Единен европейски документ за обществени поръчки (ЕЕДОП) – приложен образец към документацията.* *Посочва се описание на извършените дейности, включително количество на поддържаните съоръжения, стойностите без ДДС, дата /посочва се начална дата и крайна дата на изпълнението/ и получателите.*

2.Участникът трябва да разполага с най-малко 2 (две) технически лица, които притежават валиден документ за правоспособност по чл. 17б, ал. 1 от Закона за чистотата на атмосферния въздух, издаден по реда на чл. 17б, ал. 3 от същия Закон, при условията на чл. 10, параграфи 3 - 5 и 7 на Регламент (ЕС) № 517/2014 г. и на Наредбата по чл. 17, ал. 2 от Закона за чистотата на атмосферния въздух или еквивалентен документ от друга страна-членка на Европейския съюз.

**Забележка:** *На етап сключване на договор участникът, избран за изпълнител, следва да представи:*

Подписан и подпечатан списък на персонала, който ще изпълнява услугите по съответната обособена позиция, в който е посочена професионалната компетентност на лицата.

За доказване на критериите за подбор участникът попълва: *Част IV: „Критерии за подбор“, Раздел В, т. 6: „Технически и професионални способности“) от Единен европейски документ за обществени поръчки (ЕЕДОП) – приложен образец към документацията.* В този раздел участникът следва да предостави следната информация: имената на лицата, данни за придобитото от тях образование/обучение, включително валиден документ за правоспособност по чл. 17б, ал. 1 от Закона за чистотата на атмосферния въздух (посочват се вид и номер на документа, срок на валидност, издаващ орган, евентуално web-адрес, на който може да бъде намерена информация за посочения сертификат).

**Относно обособена позиция № 2 – няма** изисквания.

### 4. Обединения. Подизпълнители. Ползване капацитета на трети лица.

4.1. При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидени в договора за създаване на обединението.

4.2. При участие на подизпълнители, същите трябва да отговарят на съответните критерии за подбор съобразно вида и дела от поръчката, който ще изпълняват. Възложителят ще изиска замяна на подизпълнител, който не отговаря на тези условия.

4.3. Ако участникът се позовава на капацитета на трети лица, същите следва да отговарят на съответните критерии за подбор, за доказването на които участникът се позовава на техния капацитет.

## В. Единен европейски документ за обществени поръчки (ЕЕДОП).

**1**. Участникът декларира липсата на основанията за отстраняване и съответствие с критериите за подбор чрез представяне на подписан ЕЕДОП (*приложен образец към документацията*), попълнен съгласно изискванията и условията на ЗОП и ППЗОП. В ЕЕДОП се предоставя информацията, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да предоставят информация.

**2**. Когато изискванията, посочени в Раздел III, буква „А“, т. 2.1.1, т. 2.1.2 и т. 2.1.7 се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията се попълва в отделен ЕЕДОП за всяко лице или за някои от лицата. Когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може **самостоятелно** да представлява съответния стопански субект.

**3**. Участник (икономически оператор), който участва самостоятелно в обществената поръчка и не използва капацитета на трети лица и подизпълнители, за да изпълни критериите за подбор, попълва и представя един ЕЕДОП.

3.1. Участник (икономически оператор), който участва самостоятелно, но ще ползва капацитета на едно или повече **трети лица** по отношение на критериите за подбор, посочени в Раздел III, буква „Б” (с изключение на критерия „Годност“), представя попълнен отделен ЕЕДОП за всяко едно от третите лица, който съдържа информацията по т. 1.

3.2. Участник (икономически оператор), който участва самостоятелно, но ще ползва един или повече **подизпълнители**, представя попълнен отделен ЕЕДОП за всеки един от подизпълнителите, в който се посочва и частта от поръчката, която ще изпълняват.

3.3. Когато в обществената поръчка участва обединение от физически и/или юридически лица, ЕЕДОП се представя за обединението като участник и за всяко едно от лицата, участващи в обединението.

**4**. Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

**5**. Преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

**6**. При поискване от страна на възложителя участниците са длъжни да представят необходимата информация относно правно-организационната форма, под която осъществяват дейността си, както и списък на всички задължени лица по смисъла на чл. 54, ал. 2 от ЗОП независимо от наименованието на органите, в които участват, или длъжностите, които заемат.

**7.** Когато за участника е налице някое от основанията по Раздел III, буква „А“, т. 2.1. и т. 2.2 и преди подаването на офертата той е предприел мерки за доказване на надеждност, тези мерки се описват в ЕЕДОП. Като доказателства за надеждността на участника се представят документи по чл. 45, ал. 2 от ППЗОП.

**Г. Обособени позиции:**

**1.** Оферта от участниците може да бъде подавана за една или за всички обособени позиции, като участникът е длъжен да оферира пълния обем на съответната обособена позиция.

**2.** Няма ограничение в броя обособени позиции, които могат да се възлагат на един изпълнител.

**3.** Когато участник подава оферта за повече от една обособена позиция в опаковката по Раздел V, т. 2 „Съдържание на опаковката“ за всяка от позициите се представят поотделно комплектувани документи по чл. 39, ал. 3, т. 1 ППЗОП и отделни непрозрачни пликове с надпис „Предлагани ценови параметри“, с посочване на позицията, за която се отнасят.

**4.** Условията по чл. 101, ал. 8-11 от ЗОП се прилагат отделно за всяка от обособените позиции.

# 

# IV. КРИТЕРИЙ ЗА ВЪЗЛАГАНЕ НА ПОРЪЧКАТА

Оценката на офертите се извършва по критерий за възлагане:

По обособена позиция № 1 – критерий **„оптимално съотношение качество/цена“** като показателите, въз основа на които ще се извърши класиране на офертите по комплексна оценка са разписани в „Методика за комплексна оценка и начин за определяне на оценката по всеки показател по обособена позиция № 1”, неразделна част от документацията на обществената поръчка.

По обособена позиция № 2 – критерий **„най-ниска цена“** – при съпоставка на предлаганата обща цена на профилактиката и почистването на изходящи кухненски смукателните вентилационни системи към ведомствените столове в сгради на БНБ, оферирана в ценовите предложения на участниците.

Всички оферти, които отговарят на предварително обявените от Възложителя условия и бъдат допуснати до разглеждане, ще бъдат оценявани по определения критерий за възлагане.

Участникът, класиран от комисията на първо място по всяка от обособените позиции, се предлага за изпълнител на обществената поръчка.

Комисията класира участниците по степента на съответствие на офертите с предварително обявените от възложителя условия.

Относно обособена позиция № 1 – когато комплексните оценки на две или повече оферти са равни – комисията прилага чл. 58, ал. 2 и ал. 3 от ППЗОП.

Относно обособена позиция № 2 - комисията провежда публично жребий за определяне на изпълнител между класираните на първо място оферти по критерий „най – ниска цена“, когато тази цена се предлага в две или повече оферти.

**V. ОФЕРТА. УКАЗАНИЯ ЗА ПОДГОТОВКАТА Й.**

1. Общи изисквания при изготвяне и представяне на офертата.Всеки участник следва да изготви своята оферта на български език[[1]](#footnote-1), в съответствие с изискванията на Закона за обществените поръчки, Правилника за прилагане на Закона за обществените поръчки и като се придържа точно към обявените от възложителя условия.

Подаването на офертата задължава участниците да приемат напълно всички изисквания и условия, посочени в тази документация при спазване на разпоредбите на ЗОП, ППЗОП и другите нормативни актове, свързани с изпълнението на предмета на поръчката.

Всеки участник в процедурата може да промени, допълни или да оттегли офертата си до изтичане на срока за подаване на офертите. В случай, че се подаде допълнение или промяна на офертата, тя трябва да отговаря на изискванията и условията за представяне на първоначалната оферта, като върху плика бъде отбелязано следното: „Допълнение/промяна към вх. №...”.

Участникът няма право да представя варианти на офертата. При наличието на варианти на офертата, същата не се разглежда и участникът се отстранява.

По офертата не се допуска никакви вписвания между редовете, изтривания или корекции.

Срокът за валидност на офертите е 3 месеца, считано от датата, посочена в обявлението като краен срок за получаването им. Възложителят може да поиска писмено от участниците да удължат срока на валидност на офертите до момента на сключване на договора за обществена поръчка.

Документите, свързани с участието в процедурата, се представят от участника или от упълномощен от него представител, лично на гише № 54 в Паричния салон на БНБ или чрез пощенска или друга куриерска услуга с препоръчана пратка с обратна разписка, на адреса на възложителя, както следва: гр. София, пл. „Княз Александър I“ № 1, Българска народна банка. Документите се представят в запечатана непрозрачна опаковка, върху която се посочват:

* наименованието на участника, включително участниците в обединението, когато е приложимо;
* адрес за кореспонденция, телефон и по възможност факс и електронен адрес;
* наименованието на обществената поръчка, за която се подават документите и номера на обособената позиция.

Ако участникът изпраща офертата чрез препоръчано писмо с обратна разписка, разходите са за сметка на участника. В този случай, той следва да изпрати предложението така, че да обезпечи неговото пристигане на посочения от възложителя адрес преди изтичане на срока за подаване на офертите.

Съдържанието на опаковката следва да отговаря на изискванията на възложителя, посочени в т. 2 „Съдържание на опаковката“.

Възложителят води регистър на получените оферти. При получаване на оферта от страна на Възложителя, върху опаковката се отбелязват поредният номер, датата и часът на получаването, за което на приносителя се издава документ.

Офертите се подават в срока, посочен в обявлението за обществена поръчка. Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост. Тези обстоятелства се отразяват във входящия регистър.

Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра. В този случай не се допуска приемане на оферти от лица, които не са включени в списъка.

## 2. Съдържание на опаковката.

**А. Информация относно личното състояние и критериите за подбор – поставят се в общата опаковка, без да се обособяват в отделен плик:**

1. Подписан и подпечатан списък – опис на представените от участника документи – свободен текст.

2. Единен европейски документ за обществени поръчки (ЕЕДОП по образец) за участника, подписан от всички лица по чл. 54, ал. 2 от ЗОП, в съответствие с изискванията на закона и условията на възложителя, а когато е приложимо ЕЕДОП за всеки от членовете в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката;

***Забележка:*** *На последната страница на ЕЕДОП (част VI. „Заключителни положения“) се* ***посочват имената на лицата, в какво качество се подписват и се полагат подписите на всички задължени да представят ЕЕДОП.***

\*Лицата по чл. 54, ал. 2 от ЗОП са:

а) лицата, които представляват участника;

б) лицата, които са членове на управителни и надзорни органи на участника;

в) други лица които имат правомощия да упражняват контрол при вземането на решения от тези органи.

3. Когато участникът е обединение, което не е юридическо лице, на основание чл. 37, ал. 4 от ППЗОП същият представя копие на документ, от който е видно: правното основание за създаване на обединението; както и информация във връзка с конкретната обществена поръчка относно правата и задълженията на участниците в обединението; разпределението на отговорността между тях и дейностите, които ще изпълнява всеки член на обединението;

4. Документи за доказване на предприетите мерки за надеждност съгласно чл. 45, ал. 2 от ППЗОП **/когато е приложимо/**;

**Б**. **Техническо предложение** **(комплектува се отделно техническо предложение за всяка от обособените позиции, за която/които участникът подава оферта**) **съдържащо**:

1. Документ за упълномощаване, когато лицето, което подава офертата, не е законният представител на участника;

2. Техническо предложение, изготвено съгласно образец, в зависимост от обособената позиция, за която се подава оферта. Участниците представят техническото си предложение, в което предлагат изпълнение на поръчката в съответствие с техническите спецификации и изисквания на възложителя в Приложения № № 1, 2, 3 и 4 – съобразно обособената позиция, за която участникът подава оферта.

***Забележка:*** Ако техническото предложение не съответства на техническите характеристики, условията и изискванията на Приложения № № 1, 2, 3 и 4, или липсва техническо предложение, участникът се отстранява от участие в процедурата.

В техническото си предложение участниците декларират съгласие с клаузите на предложения проект на договор по съответната обособена позиция и срока на валидност на офертата.

**В. Ценово предложение** – представя се в отделен запечатан непрозрачен плик с надпис „Предлагани ценови параметри“, като ценовото предложение е по образец в зависимост от съответната обособена позиция[[2]](#footnote-2) – като за всяка обособена/и позиция/ии, за която/които участникът подава документи, се представя отделно ценово предложение, поставено в отделен запечатан непрозрачен плик с надпис „Предлагани ценови параметри“ като върху плика се обозначава за коя обособена позиция се отнася.

**ВАЖНО**! *Когато участник подава оферта за повече от една обособена позиция, в опаковката за всяка от позициите се представят поотделно комплектувани техническо предложение и* ***отделни*** *непрозрачни пликове с надпис "Предлагани ценови параметри",* ***с посочване*** *на позицията, за която се отнасят*.

**Всички образци**, които се съдържат в документацията за възлагане на обществената поръчка **са задължителни и участниците следва да се придържат точно към тях** при изготвяне на офертата си.

Документите в офертата се подписват на всеки лист от **лицата с представителни и управителни функции**,посочени в Търговския регистър или **упълномощени за това лица**. В този случай се изисква да се представи съответното пълномощно.

Когато в офертата не са приложени оригинални документи се представят копия от документи, като същите следва да бъдат заверени „вярно с оригинала”, подпис и печат на участника.

# VI. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ

## А. Отваряне на офертите.

Комисията, назначена със заповед в съответствие със ЗОП и ППЗОП, разглежда офертите на участниците **в часа и датата, посочена в Обявлението за поръчката, в сградата на БНБ**, находяща се в гр. София, пл. „Княз Александър І” № 1. При промяна на датата, часа или мястото за отваряне на офертите участниците се уведомяват чрез съобщение, публикувано в електронната преписка на обществената поръчка в профила на купувача, най-малко 48 часа преди ново определения час.

Комисията започва работа след получаване на представените оферти и протокола по чл. 48, ал. 6 от ППЗОП. Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване. В случаите, когато присъстват упълномощени представители на участниците, те следва да представят **пълномощно** (оригинал или копие заверено ,,Вярно с оригинала” от участника), даващо им възможност да присъстват на заседанието на комисията по отваряне на офертите.

Комисията отваря по реда на тяхното постъпване запечатаните непрозрачни опаковки и оповестява тяхното съдържание и проверява наличието на отделен/ни запечатан/ни плик/ове с надпис „Предлагани ценови параметри“ съобразно отделните обособени позиции.

Най-малко трима от членовете на комисията подписват техническото/ките предложение/я и плика/вете с надпис „Предлагани ценови параметри“. Комисията предлага по един от присъстващите представители на другите участници да подпише техническото/ките предложение/я и плика/вете.

Пликовете с надпис „Предлагани ценови параметри" не се отварят на този етап от процедурата и предлаганите цени не се съобщават на присъстващите.

След това комисията продължава работата си самостоятелно по реда на раздел VIII от ППЗОП.

## Б. Разглеждане на офертите.

* + 1. Комисията разглежда документите, представени в съответствие с изискванията на Възложителя, посочени в Раздел V „Оферта. Указания за подготовката й“, т. 2 „Съдържание на опаковката“, от настоящата документация за съответствие с изискванията към личното състояние и критериите за подбор, поставени от възложителя, и съставя протокол.

Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола и изпраща протокола на всички участници в деня на публикуването му в профила на купувача.

В срок до 5 (пет) работни дни от получаването на протокола участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти. Тази възможност се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.

Когато промените са отнасят за обстоятелства, различни от посочените по Раздел III, буква „А“, т. 2.1.1, т. 2.1.2, т. 2.1.7., новият ЕЕДОП може да бъде подписан от едно от лицата, които могат самостоятелно да представят участника.

След изтичането на пет дневния срок комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор.

При извършването на предварителния подбор и на всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.

* + 1. Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор.

Комисията разглежда допуснатите оферти и проверява за тяхното съответствие с предварително обявените условия.

Ценовото предложение на участник, чиято оферта не отговаря на изискванията на възложителя, не се отваря.

3. Не по-късно от два работни дни преди датата на отваряне на ценовите оферти комисията обявява чрез съобщение в профила на купувача датата, часа и мястото на отваряне и оповестяване на предлаганите ценови параметри. При отварянето на подадените оферти, както и на плика с предлагани ценови параметри може да присъстват участниците в процедурата или техни упълномощени представители, както и представители на средствата за масово осведомяване.

Комисията обявява резултатите от оценяването на офертите по другите показатели, ако подлежат на оценка съгласно предварително обявените условия, отваря ценовите предложения и ги оповестява.

4. Когато офертата на участник съдържа предложение, свързано с цена или разходи, което подлежи на оценяване, и е с повече от 20 на сто по-благоприятно от средната стойност на предложенията на останалите участници по същия показател за оценка, възложителят изисква подробна писмена обосновка за начина на неговото образуване.

Подробната писмена обосновка се представя от участника в 5-дневен срок от получаване на искането.

Получената обосновка се оценява по отношение на нейната пълнота и обективност относно обстоятелствата по чл. 72, ал. 2 от ЗОП, на които се позовава участникът. При необходимост от участника може да бъде изискана уточняваща информация. Възложителят отстранява участника, когато не е представил обосновката си в срок, когато представените доказателства не са достатъчни, за да обосноват предложената цена или разходи, както и в случаите по чл. 72, ал. 4 и ал. 5 ЗОП.

След това комисията пристъпва към оценяване по избрания критерий за възлагане.

5. Назначената от възложителя комисия съставя протокол за извършване на подбора на участниците, разглеждането, оценката и класирането на офертите. Възложителят утвърждава протокола по реда на чл. 106 от ЗОП.

# VII. ОПРЕДЕЛЯНЕ НА ИЗПЪЛНИТЕЛ

1. В 10-дневен срок от утвърждаване на протокола възложителят издава решение за определяне на изпълнител или за прекратяване на цялата процедурата/обособена позиция от нея.

2. Връчването на решението на възложителя се извършва по реда на чл. 43 от ЗОП.

# VIII. ПРЕКРАТЯВАНЕ НА ПРОЦЕДУРАТА

* + - * 1. Възложителят прекратява процедурата с мотивирано решение, когато е налице някое от основанията, посочени в чл. 110, ал. 1 от ЗОП за цялата поръчка или по отношение на съответната/ните обособена/и позиция/и.
        2. Възложителят може да прекрати процедурата с мотивирано решение в случаите посочени в чл. 110, ал. 2 за цялата поръчка или по отношение на съответната/ните обособена/и позиция/и.
        3. Възложителят изпраща на участниците решението за прекратяване на процедурата в 3-дневен срок от издаването му.

# IX. ГАРАНЦИЯ ЗА ИЗПЪЛНЕНИЕ НА ДОГОВОРА

1. Гаранцията за изпълнение на договора се представя от участника, определен за изпълнител на поръчката по обособена позиция № 1 и обособена позиция № 2, при подписване на договора в размер на 3 % от сумата, посочени в чл. 4, ал. 3 от проекта на договор по обособена позиция № 1 и 3% от сумата, посочена в чл. 4, ал. 2 от проекта на договор по обособена позиция № 2.

2. Условията за освобождаване и задържане на гаранцията за изпълнение са определени в проекта на договор.

3. Гаранцията за изпълнение се представя под формата на банкова гаранция - в оригинал, парична сума (платежно нареждане в копие) или оригинал на застраховка която обезпечава изпълнението чрез покритие на отговорността на изпълнителя.

4. Участникът, определен за изпълнител, избира сам формата на гаранцията за изпълнение.

5. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

6. Ако гаранцията за изпълнение на договора се представя под формата на парична сума, тя се превежда по банкова сметка на БНБ - IBAN: BG40 BNBG 9661 1000 0661 23, BIC: BNBGBGSD като раходите за превода са за сметка на наредителя.

7. В случай че гаранцията за изпълнение на договора е под формата на банкова гаранция, същата трябва отговаря на клаузите на договора. Банковите разходи по откриването и поддържането на гаранцията за изпълнение във формата на банкова гаранция, са за сметка на изпълнителя**.**

8. В случай че гаранцията за изпълнение на договора е под формата на застраховка, същата трябва отговаря на клаузите на договора. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличието на основание за това, са за сметка на изпълнителя**.**

9. При представяне на гаранцията в нея изрично се посочва предметът на договора, за изпълнението на който се представя гаранцията и номера на обособената позиция.

# Х. СКЛЮЧВАНЕ НА ДОГОВОР. ДОГОВОР ЗА ПОДИЗПЪЛНЕНИЕ

## 1. Сключване на договор

Договорът за обществената поръчка се сключва с участника, определен за изпълнител в резултат на проведената процедура при изпълнени изисквания по чл. 112, ал. 1 ЗОП.

Договор не се сключва в случаите по чл. 112, ал. 2 ЗОП.

Възложителят сключва договора в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение, но не преди изтичането на 14-дневен срок от уведомяването на заинтересованите участници за решението за определяне на изпълнител.

Възложителят сключва договор, който съответства на приложения в документацията проект, допълнен с всички предложения от офертата на участника, въз основа на които е определен за изпълнител.

Когато за изпълнител е определено обединение, участниците в обединението носят солидарна отговорност за изпълнение на договора за обществена поръчка.

За неуредените от настоящата документация въпроси се прилагат разпоредбите на Закона за обществените поръчки и Правилника за прилагане на Закона за обществените поръчки.

## 2. Договор за подизпълнение

Избраният за изпълнител участник сключва договор за подизпълнение с подизпълнителите, посочени в офертата в срок до 3 (три) дни от сключване на договора за обществена поръчка. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).

Независимо от възможността за използване на подизпълнители отговорността за изпълнение на договора за обществена поръчка е на изпълнителя.

Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно условията, посочени в чл. 66, ал. 11 от ЗОП.

Когато за частта от услугите, която се изпълнява от подизпълнител, изпълнението може да бъде предадено отделно от изпълнението на останалите услуги, подизпълнителят представя на изпълнителя отчет за изпълнението на съответната част от услугите за съответния месец, заедно с искане за плащане на тази част пряко на подизпълнителя. Изпълнителят се задължава да предостави на възложителя отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

# XI. ОБЖАЛВАНЕ

Всяко решение на възложителя в процедурата за възлагане на обществената поръчка подлежи на обжалване пред Комисията за защита на конкуренцията по реда на Глава двадесет и седма от ЗОП. Решенията се обжалват относно тяхната законосъобразност, включително за наличие на дискриминационни, икономически, финансови, технически или квалификационни изисквания в обявлението, документацията или във всеки друг документ, свързан с процедурата.

Обжалването се извършва при условията и по реда на чл. 196 и сл. от ЗОП

# ХII. ДРУГИ УСЛОВИЯ

При различие между информацията, посочена в обявлението и в документацията за участие в процедурата, за вярна се смята информацията, публикувана в обявлението.

По въпроси, свързани с провеждането на процедурата и подготовката на офертите на участниците, които не са разгледани в документацията, се прилагат разпоредбите на Закона за обществените поръчки и Правилника за прилагане на закона за обществените поръчки.

***ЗАБЕЛЕЖКА:*** Българската народна банка е Администратор на лични данни, вписан в регистъра на администраторите на лични данни под № 0017806, представлявана от нейния Управител. Предоставените от Вас доброволно лични данни се събират и обработват за целите на идентификацията Ви и възникване на договорните отношения. Трети лица могат да получат информация само по реда и при условията на Закона за защита на личните данни. Разполагате с право на достъп и право на коригиране на събраните Ваши лични данни.

1. Когато участникът в процедурата е чуждестранно физическо или юридическо лице или обединение на чуждестранни физически и/или юридически лица, документите се представят в превод на български език. [↑](#footnote-ref-1)
2. Извън плика с надпис „Предлагани ценови параметри“ не трябва да е посочена никаква информация относно цената. Участници, които по какъвто и да е начин са включили някъде в офертата си, елементи, свързани с ценовото си предложение (или части от него), ще бъдат отстранени от участие в процедурата. [↑](#footnote-ref-2)