**МЕТОДИКА ЗА КОМПЛЕКСНАТА ОЦЕНКА**

**И НАЧИНА ЗА ОПРЕДЕЛЯНЕ НА ОЦЕНКАТА ПО ВСЕКИ ПОКАЗАТЕЛ**

**ПО ОБОСОБЕНА ПОЗИЦИЯ №1**

Всички оферти, които отговарят на обявените от възложителя условия и бъдат допуснати до разглеждане, ще бъдат оценявани по критерия ,,Икономически най-изгодна оферта” при следните показатели за определяне на комплексната оценка:

**1. Обща цена на една профилактика и сервизно обслужване за всички сгради на БНБ (т. I от Ценовото предложение) - /П1/ – максимална оценка – 30 точки;**

Числов израз на оценката по този показател **(П1)** са точките, които се изчисляват по следната формула:

**П1= Cmin/Co х Т1**,където Со – е предложена обща цена на оценяваната оферта, Cmin – най-ниската предложена обща цена в офертите на участниците, Т1 - е тежест на показателя / **П1**/- 30 т.

**2.** Анализна цена за извършване на примерна ремонтна услуга **(т. II т.2 от Ценовото предложение)-/П2/ – максимална оценка – 60 точки;**

Числов израз на оценката по този показател **(П2)** са точките, които се изчисляват по следната формула:

**П2 = Cmin/Co х Т2**,където Со – е предложената анализна цена на оценяваната оферта, Cmin – най-ниската предложена анализна цена в офертите на участниците, Т2 - е тежест на показателя - 60 т.

**3.** **Срок за изпращане на екип за извършване на аварийни ремонти /П3/ – максимална оценка – 10 точки.**

Числов израз на оценката по този показател **(П3)** са точките, които се изчисляват по следната формула:

**П3 = Cmin/Cо х Т3**,където Cmin – е най-кратък срок в офертите на участниците, Со – предложен срок в оценяваната оферта. Т3 – е тежест на показателя / – 10 точки,

Комисията по избора на изпълнителя определя оценките на офертите за всеки един от показателите поотделно. Комплексната оценка **(Ккомпл.)** за всяка оферта се образува като сума от точките по отделните показатели, съгласно формулата:

**Ккомпл. = П1 + П2 + П3**

На първо място се класира офертата с най-голяма стойност на комплексната оценка (максимално възможната **Ккомпл.** е 100 т.). Останалите оферти заемат места в класирането по низходящ ред на стойностите на комплексните оценки.

Забележка: **Ккомпл.** – се закръглява до втория знак след десетичната запетая.